Кыргыз Республикасынын

Билим берүү жана илим

министрлигинин

«\_\_\_\_» \_\_\_\_\_\_\_\_\_2021-ж.

№ \_\_\_\_ буйругуна

тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ: 530002 – Соттук экспертиза адистиги боюнча**

**Квалификациясы: Адистик**

**Бишкек 2021**

**1. Жалпы жоболор**

**1.1.** Жогорку кесиптик билим берүүнүн **530002 – Соттук экспертиза** адистиги боюнча ушул Мамлекеттик билим берүү стандарты Кыргыз Республикасынын «Билим берүү жөнүндө» Мыйзамына жана Кыргыз Республикасынын билим берүү жаатындагы башка ченемдик укуктук актыларына ылайык, Кыргыз Республикасынын ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу **530002 – Соттук экспертиза** адистиги боюнча адистерди даярдоо боюнча кесиптик билим берүү программаларды ишке ашыруучу бардык ЖОЖдор үчүн жеке менчик формаларына жана ведомствого тишелүүлүгүнө карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар**

Жогорку кесиптик билим берүүнүн ушул Мамлекеттик билим берүү стандартында Кыргыз Республикасынын «Билим берүү жөнүндө» Мыйзамына жана Кыргыз Республикасы катышуучу болгон кесиптик билим берүү жаатында мыйзамда белгиленген тартипте кабыл алган эл аралык документтерге ылайык терминдер жана аныктамалар пайдаланылат:

* **негизги билим берүү программасы** – максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-усулдук документтердин жыйындысы;
* **даярдоонун багыты** – ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профили** – негизги билим берүү программасынын конкреттүү бир түргө багытталышы жана (же) кесиптик иштин объектиси;
* **компетенция** – окуучунун (окуп жаткандын) тийиштүү чөйрөдө натыйжалуу өнүмдүү ишмердүүлүгү үчүн зарыл болгон билим алуу даярдыгына алдын ала берилген социалдык талап;
* **кредит -** кесиптик негизгибилим берүү программасынын эмгек сыйымдуулугунун шарттуу өлчөмү;
* **окутуунун натыйжалары -** негизги билим берүү программасы/модулу боюнча окуунун натыйжасында ээ болгон компетенциялар;
* **жалпы илимий компетенциялар -** кесиптик ишмердүүлүктүн бардык түрлөрү (же көпчүлүгү) үчүн жалпы болуп эсептелген мүнөздөмөнү түшүндүрөт: окууга, анализ жана синтезге ж.б. жөндөмдүүлүк;
* **инструменталдык компетенциялар -** когнитивдик жөндөмдү, идеяларды жана ой-жорумдарды түшүнүү жана пайдалануу жөндөмүн; методологиялык жөндөмдөр, курчап турган чөйрөнү түшүнүү жана башкаруу жөндөмүн, убакытты уюштуруу, окутуунун стратегиясын түзүү, чечимдерди кабыл алуу жана көйгөйлөрдү чечүүнү; технологиялык көндүмдөр, техниканы пайдаланууга байланышкан көндүмдөрдү жана маалыматтык башкаруу жөндөмүн; лингвистикалык билимдерди, коммуникациялык компетенцияларды өзүнө камтыйт;
* **социалдык-инсандык жана жалпы маданий компетенциялар –** сезимдерди жана мамилелерди билдире алуу менен байланышкан жекече жөндөмдөр, сынчыл ой-жүгүртүү жана өзүн-өзүн сындай алуу, ошондой эле социалдык алака жана кызматташтыктар процесси менен байланышкан социалдык көндүмдөр, топтордо иштей алуусу, социалдык жана этикалык милдеттенмелерди кабыл алуу;
* **кесиптик стандарт –** кесиптик ишмердүүлүктүн конкреттүү түрүнүн алкагында анын мазмунуна жана сапатына талаптарды аныктаган жана бардык уюмдардын штатында ишмердүүлүктүн тегине карабастан өз ордун укуктуу ээлеши үчүн ал талаптарга шайкеш келүүгө милдеттүү болгон кызматкердин квалификациясынын сапаттык деңгээлин сыпаттаган негизги документ.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

**МББС** – Мамлекеттик билим берүү стандарты;

**ЖКББ** – жогорку кесиптик билим берүү;

**НББП** – негизги билим берүү программасы;

**ОМБ** – окуу-методикалык бирикме;

**НББП ДЦ** – негизги билим берүү программасынын дисциплиналар цикли;

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СИЖМК** – социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты **530002 Соттук экспертиза** адистиги боюнча негизги билим берүү программаларын (НББП) ишке ашыруудагы милдеттүү ченемдердин, эрежелердин жана талаптардын жыйындысын билдирет жана уюштуруучулук-усулдук документтерди иштеп чыгууга, Кыргыз Республикасынын аймагында тиешелүү адистик боюнча лицензиясы бар, менчиктин формаларына жана ведомстволук тиешелүүлүгүнө карабастан бардык жогорку кесиптик билим берүүчү билим берүү уюмдары (мындан ары - ЖОЖдор) тарабынан жогорку кесиптик билим берүүнүн негизги билим берүү программасын өздөштүрүүнүн сапатын баалоого негиз болуп эсептелет.

2.2. Ушул ЖКББ МББСын **530002 Соттук экспертиза** адистиги боюнча негизги пайдалануучулар болуп төмөнкүлөр саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн ЖОЖдорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- ЖОЖдун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдары;

- билим берүү программаларын жана уюмдарды аккредитациялоону ишке ашыруучу аккредитациялык агенттиктер.

**2.3. Абитуриенттердин даярдыгынын деңгээлине талаптар.**

2.3.1. «Адис» квалификациясын ыйгаруу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоо багыттарынын жалпы мүнөздөмөсү**

3.1. Кыргыз Республикасында **530002 Соттук экспертиза** адистиги боюнча ЖКББ НББП өзүнчө адистиктер боюнча ишке ашат:

ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө «адис» квалификациясын ыйгаруу менен жогорку билими тууралуу диплом берилет.

Адистиктин алкагындагы ЖКББ НББПнын профилдери квалификациянын тармактык/сектордук алкагынын негизинде ЖОЖ тарабынан аныкталат.

3.2. 530002 Соттук экспертиза адистиги боюнча жалпы орто же кесиптик орто билим базасында күндүзгү окуу формасында окуу мөөнөтү 5 жылдан кем эмес болушу керек.

Тиешелүү профилдеги кесиптик орто билими же жогорку кесиптик билими бар адамдарга адистик боюнча ЖКББ НББПны тездетилген программалар боюнча өздөштүрүүгө укук берилет. Тездетилген программаларды ишке ашыруунун окуу мөөнөтү, башка билим берүү программасы боюнча кесиптик орто билим жана (же) жогорку кесиптик билим алууда студент өздөштүргөн (өткөн) айрым дисциплиналар (модулдар) жана (же) айрым практикалар боюнча окутуунун натыйжаларын толугу менен же айрымдарын кайра аттестациялоонун (кайра зачеттоо) жыйынтыгы боюнча аныкталат.

Кесиптик орто билим профилинин жогорку кесиптик билимдин профилине шайкеш келиши ЖОЖ тарабынан өз алдынча аныкталат.

Кесиптик орто билим базасында күндүзгү окутуу формасы боюнча тездетилген программаларды ишке ашыруунун алкагында адистик боюнча ЖКББ НББПны өздөштүрүү мөөнөтү 4 жылдан кем болбойт.

Билим алуунун формасына карабастан жеке окуу планы боюнча окутууда окутуунун мөөнөтү ЖОЖ тарабынан өз алдынча аныкталат.

Ден соолугунун мүмкүнчүлүгү чектелген адамдарды жеке окуу планы боюнча окутууда билим алуунун тиешелүү формасы үчүн бекитилген мөөнөткө салыштырмалуу мөөнөттү узартууга ЖОЖдун укугу бар.

Адистик боюнча ЖКББ НББПны өздөштүрүүнүн башка ченемдик мөөнөттөрү Кыргыз Республикасынын Министрлер Кабинети тарабынан бекитилет.

3.3. Жалпы орто же кесиптик орто билим базасында күндүзгү окуу формасында адистик боюнча НББПны өздөштүрүүнүн жалпы эмгек сыйымдуулугу 300дөн кем эмес кредитти түзөт.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30 кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына барабар (анын ичинде аудиториялык, өз алдынча иштөө жана аттестациянын бардык түрлөрү).

3.4. **530002 Соттук экспертиза адистиги боюнча ЖКББ НББПнын** инсанды окутуу жана тарбиялоо жаатындагы даярдоонун максаттары.

3.4.1. 530002 Соттук экспертиза адистиги боюнча ЖКББ НББПнын окутуу жаатындагы максаты: Укук маданиятынын жана укуктук аң-сезимдин жогорку денгээлине, мамлекетке жана коомчулукка талап кылынган эксперттик, укук коргоо, техника-криминалисттик, уюштуруу-башкаруучулук, профилактикалык иш жаатындагы фундаменталдык билимдерге ээ болгон атаандаштыкка жөндөмдүү толеранттуу жана компетенттүү кесипкөйлөрдү даярдоо үчүн жалпы маданий жана кесиптик компетенцияларды калыптандыруу.

3.4.2. **530002 Соттук экспертиза** адистиги боюнча ЖКББ НББПнын инсанды тарбиялоо жаатындагы максаты:

Максатка умтулгандык, уюшкандык, эмгекчилдик, жоопкерчилик, жарандуулук, коммуникативдүүлүк, толеранттуулук, алардын жалпы маданияттын жогорулатуу ж.б. студенттердин социалдык-инсандык сапаттарын калыптандыруу жаатындагы НББПнын максаты болуп саналат.

**3.5. Бүтүрүүчүлөрдүн кесиптик иш чөйрөсү.**

**530002 Соттук экспертиза** адистиги боюнча бүтүрүүчүлөрдүн кесиптик иш чөйрөсү өзүнө төмөнкүлөрдү камтыйт:

сот өндүрүшүн камсыз кылуу боюнча, фактылык маалыматтардын аныктоо үчүн зарыл болгон маалыматтарды материалдык алып жүрүүчүлөрдү табуу, белгилөө, алып коюу жана изилдөө жолу менен укук бузууларды алдын алууну, бетин ачууну жана териштирүүнү атайын билимдерди колдонуу менен соттук-эксперттик ишмердүулүктү жүргүзүүнү.

Бүтүрүүчүлөр, эгерде алардын билим деңгээли жана алган компетенциялары жумушчунун квалификациялык талаптарына шайкеш келсе башка жааттарда жана (же) кеиптик иш чөйрөлөрүндө кесиптик ишмердүүлүк жүргүзө алышат

**3.6. Бүтүрүүчүлөрдүн кесиптик ишмердүүлүгүнүн объекттери:**

530002 Соттук экспертиза адистиги боюнча бүтүрүүчүлөрдүн кесиптик ишмердүүлүгүнүн объектилери: издөө жана далилдик маалыматты материалдык алып жүрүүчүлөрдүн касиеттери жана белгилери.

**3.7. Бүтүрүүчүлөрдүн кесиптик ишмердүүлүктөрүнүн түрлөрү:**

* эксперттик;
* техника-криминалисттик;
* маалыматтык;
* уюштуруу-башкаруучулук;
* уюштуруу-усулдук;
* илим-изилдөө;
* алдын алуучулук.

Бүтүрүүчү даярдалып жаткан негизги кесиптик иштин конкреттүү түрлөрү жогорку окуу жайы тарабынан тиешелүү кесиптик стандарттын негизинде (бар болсо) же кызыкдар иш берүүчүлөр менен бирдикте иштелип чыгуучу билим берүү программасынын мазмунун аныктоого тийиш.

**3.8. Бүтүрүүчүлөрдүн кесиптик ишмердүүлүгүнүн милдеттери:**

**530002 Соттук экспертиза** адистиги боюнча адис кесиптик ишмердүүлүгүнүн түрлөрүнө жараша төмөнкү кесиптик маселелерди чечүүгө тийиш:

**эксперттик ишмердүүлүк жаатында:**

* жазык иштери, жоруктар жөнүндө иштер, жарандык иштер, бузуулар жөнүндө иштер, администрациялык-процесстик сот өндүрүшүнүн иштери боюнча соттук экспертизаларды жүргүзүү;
* укук коргоо органдары жана укук колдонуу ишмердүүлүгүнүн башка субъектилеринин тапшырмалары боюнча изилдөөлөрдү жүргүзүү;
* жазык иштери жана жоруктар жөнүндө иштер боюнча сот өндүрүшүндө адис катары катышуу;

**техника-криминалистикалык ишмердүүлүк жаатында:**

* укук бузуулардын материалдык издерин табуу, белгилөө, алып коюу максатында окуя болгон жерлердин буюмдук жагдайын, ошондой эле аларды алдын ала изилдөө;
* башка процесстик аракеттерде адис катары катышуу; адис катары ыкчам-издөө иш чараларына катышуу;
* жарандык сот өндүрүшүндө, администрациялык-процесстик сот өндүрүшүндө жана бузуулар жөнүндөгү иштер боюнча өндүрүшкө адис катары катышуу;

**маалымат ишмердүүлүгүндө:**

* эксперт-криминалисттик каттоолорду, маалымдама-маалыматтык жана маалыматтык издөө системаларын уюштурууга жана жүргүзүүгө катышуу; уюштуруу-башкаруучулук иш жаатында; конкреттүү кесиптик маселелерди чечүүдө чакан жамааттардын жана аткаруучулар тобунун ишин уюштуруу;

**уюштуруу-башкаруучулук иш жаатында:**

* конкреттүү кесиптик маселелерди чечүү процессинде чакан жамааттардын жана аткаруучулардын топторунун ишин уюштуруу;

**уюштуруу-методикалык ишмердүүлүгүндө:**

* соттук экспертизаларды дайындоо жана жүргүзүү маселелери жана ошондой эле териштирилип жаткан укук бузуулардын фактылык (чыныгы) жагдайларын аныктоо үчүн криминалистикалык каражаттарды жана ыкмаларды колдонуунун мүмкүнчүлүктөрү боюнча укук коргоо органдарынын жана укук колдонуу ишмердүүлүгүнүн субъекттерин окутуу жана кеңеш берүү;
* соттук-эксперттик мекемелердин кызматкерлерин окуя болгон жердин материалдык жагдайлары менен иштөөнүн ыкмаларына жана соттук экспертиза өндүрүшүнүн методикаларына окутуу;
* илимдин жана техниканын азыркы жетишкендиктерин, ата мекендик жана чет өлкөлүк соттук-эксперттик практиканын жетишкендиктерин жайылтуу жана киргизүү;

**илимий изилдөө ишмердүүлүгүндө:**

* өзүнүн кесиптик ишмердүүлүгүнүн профилине ылайык колдонмо илимий изилдөөлөрдү жүргүзүү;

**профилактикалык ишмердүүлүктө:**

* эксперттик практиканын анализинин жана жалпылоосунун негизинде укук бузууларга көмөк болгон себептерди жана шарттарды аныктоо, аларды жоюуга багытталган сунуштарды иштеп чыгуу.

**4. НББПны ишке ашыруунун шарттарына жалпы талаптар**

НББПны ишке ашыруудагы ЖОЖдун укуктарына жана милдеттерине карата жалпы талаптар.

4.1.1. ЖОЖдор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын адистик боюнча тийиштүү мамлекеттик билим берүү стандартынын негизинде иштелип чыгарылат жана ЖОЖдун окуу кеңеши тарабынан бекитилет.

ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эске алуу менен, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

* бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;
* билим берүү программаларын мезгил-мезгили менен рецензиялоонун мониторингинде;
* макулдашылган так критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү процедураларынын иштелмелеринде;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун контролдоодо, анын ичинде окуп жаткандарды сурамжылоо жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүүчүлөрдү даярдоонун сапатын баалоо алардын кезектеги, аралык жана жыйынтык мамлекеттик аттестациясын камтышы керек. Баалоо каражаттарынын базалары ЖОЖ тарабынан иштелип чыгат жана бекитилет.

Студенттерди жана бүтүрүүчүлөрдү аттестациялоонун, жыйынтыктоочу квалификациялык иштердин мазмунуна, көлөмүнө жана түзүлүшүнө талаптар ЖОЖдордун бүтүрүүчүлөрүн жыйынтыктоочу мамлекеттик аттестациялоо жөнүндө жобосун эске алуу менен ЖОЖ тарабынан аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн-өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. ЖОЖ ЖОЖдун социалдык-маданий чөйрөсүн калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча дисциплиналарды камтышы керек. Студенттин тандоосу боюнча дисциплиналарды калыптандыруу тартибин ЖОЖдун Окуу кеңеши бекитет.

4.1.5. ЖОЖ студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. ЖОЖ НББПны түзүүдө студенттерди алардын укуктары жана милдеттери менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. НББПны ишке ашыруудагы студенттин укуктарына жана милдеттерине карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Өзүнүн жекече билим берүү траекториясын түзүүдө студент дисциплинаны тандоо жана алардын даярдоонун (адистештирүүнүн) болочок профилине таасир этүүсү боюнча ЖОЖдо консультация алуу укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү жумасына 45 саатка белгиленет, ага аудиториядагы жана аудиториядан тышкаркы (өз алдынча) окуу ишинин бардык түрү кирет.

Жумасына аудиториялык сабактардын күндүзгү окуу формасындагы көлөмү МББС тарабынан ЖКББнын деңгээлин жана даярдоонун багытынын спецификасын эске алуу менен аныкталат жана ар бир окуу дисциплинасын үйрөнүүгө бөлүнгөн жалпы көлөмдүн 35 пайызынан кем эмесин түзөт.

Окуу дисциплинасы боюнча өз алдынча ишке болүнгөн сааттарга берилген дисциплина боюнча экзаменге (модулга) даярданууга каралган убакыт кошулат.

4.4. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде 2 жумадан кем эмес.

**5. Адистик боюнча НББПнын талаптары**

5.1. Адистик боюнча НББПны өздөштүрүүнүн жыйынтыгына талаптар.

«Адис» квалификациясын ыйгаруу менен 530002 Соттук экспертиза адистиги боюнча бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

а) **универсалдык:**

**- *жалпы илимий (ЖИК):***

* жарандык, демократиялык коомдун баалуулуктарын өнүктүрүүгө, социалдык адилеттикти камсыз кылууга, дүйнө таануучулук, дисциплиналар аралык жана инновациялык ыкмалардын негизинде социалдык жана инсандык маанилүү көйгөйлөрдү чечүүгө багытталган стратегиялуу маселелерди талдоого жана чечүүгө жөндөмдүү (ЖИК-1);

*-* ***инструменталдык (ИК):***

* мамлекеттик, расмий тилдерде жана чет тилдердин биринде профилдик жана чектеш тармактардын денгээлинде кесиптик талкуу жүргүзүүгө жөндөмдүү (ИК-1);
* инновациялык жана илимий ишмердүүлүктө колдонуу үчүн маалымат технологияларын жана ири маалыматтарды колдонуу менен жаңы билимдерди өндүрүүгө жөндөмдүү (ИК-2);
* кесиптик ишмердигинде ишкердик билимдерин жана көндүмдөрүн пайдаланууга жөндөмдүү (ИК-3);
* ***социалдык-инсандык жана жалпы маданий (СИЖМК):***
* максаттарга жетүү үчүн эксперттик/кесиптик топтордун/уюмдардын ишин

уюштурууга жөндөмдүү (СИЖМК-1);

**б) кесиптик (КК):**

Бүтүрүүчү төмөнкү кесиптик компетенцияларга ээ болууга тийиш (КК):

***эксперттик иш жаатында:***

* соттук экспертиза жана изилдөө өндүрүшүндө соттук экспертизанын,

криминалистиканын теориялык, усулдук, процесстик жана уюштуруу негиздериндеги билимдерин колдонууга жөндөмдүү (КК-1);

* кесиптик ишинде соттук эксперттик изилдөө ыкмаларын колдонууга жөндөмдүү

(КК-2);

* буюмдук далилдерди изилдөөдө табигый илимий ыкмаларды колдонууга жөндөмдүү

(КК-3);

* соттук экспертиза өндүрүш процессинде материалдык обьектилер – буюмдук

далилдерди табууда, фиксациялоодо жана изилдөөдө техникалык каражаттарды колдонууга жөндөмдүү (КК-4);

* алган билимин материалдык жана процесстик укук жаатында колдонууга жөндөмдүү (КК-5).

***техника - криминалистикалык ишмердүүлүктө:***

* окуя болгон жерди кароодо техника-криминалисттик ыкмаларын жана табуу, белгилөө, алуу жана материалдык объектилерди - буюмдук далилдерди алгачкы изилдөө каражаттарын колдонууга жөмдөмдүү (КК-6);
* тергөө амалдарында жана башка процесстик иштерде, ошондой эле процесстик эмес иштерде адис катары катышууга жөндөмдүү (ПК-7);

***маалыматтык ишмердүүлүк жаатында:***

* эксперт-криминалисттик каттоо жүргүзүүгө, эксперттик ишмердүүлүктүн ар кандай түрлөрүн камсыздандырууга багытталган сурамжылоо-маалыматтык жана маалыматтык-издөө системаларын уюштурууга катышууга жөндөмдүү (КК-8);

***уюштуруу-башкаруучулук ишмердүүлүктө:***

* адистердин топторунун жана эксперттердин комиссиясынын иштерин уюштурууга

жөндөмдүү (КК-10);

* улуттук мыйзамдардын, ведомстволук укуктук актылардын, функционалдык милдеттердин жана иш кагаздарынын негиздеринин талаптарына ылайык кесиптик ишмердүүлүктү уюштурууга жөндөмдүү (КК-11);
* кызматтык жамаатта коррупциянын болушуна жол ачкан себептерди жана шарттарды табууга жана четтетүүгө жөндөмдүү (КК-12);
* бекитилген форма боюнча пландарды жана отчетторду түзүүгө жөндөмдүү (КК-13);
* укук колдонуу практикасында илимий-техникалык ыкмалардын алдыңкы тажрыйбаларын көрсөтүүгө, жайылтууга жана колдонууга жөндөмдүү (КК-14);
* эксперттик практикада техникалык эксплуатация боюнча, техникалык каражаттарды текшерүү, колдонуу иш-чараларын уюштурууга жана ишке ашырууга жөндөмдүү (КК-15);
* өзгөчө шарттарда, өзгөчө кырдаалдарда кесиптик маселелерди аткара билүү жана өзгөчө абалдын режим шарттарында, аскердик абалда биринчи медициналык жардам көрсөтүүгө жана кызматтык маселелерди чечүү процессинде өзүнүн жана жарандардын коопсуздугун камсыздандырууга жөндөмдүү (КК-16);

***уюштуруу-усулдук ишмердүүлүктө****:*

* укук коргоо органдарынын кызматкерлерин буюмдук далилдерди табуу, фиксациялоо, алуу ыкмаларына үйрөтүүгө жана аларды укук бузууларды иликтөөдө жана бетин ачууда колдонууга үйрөтүүгө жөндөмдүү (КК-17);
* соттук экспертизаны дайындоо жана жүргүзүү маселелери боюнча укук колдонуу ишмердүүлүгүнүн субъектилерин, ошондой эле изилденип жаткан укук бузуулардын далилдик шарттарын аныктоодо криминалисттик ыкмаларды жана каражаттарды колдонууга мүмкүн боло тургандыгы тууралуу кеңеш берүүгө жөндөмдүү (КК-18);

***илимий-изилдөө ишмердүүлүгүндө:***

* сот-эксперттик практиканы, илимий маалыматты, изилдөөнүн тематикасы боюнча ата мекендик жана чет элдик тажрыйбаны анализдөөгө жөндөмдүү (КК-19);
* колдонмо илимий изилдөө жүргүзүүнүн ыкмаларын колдонууга, анализге жана алардын жыйынтыктарын иштеп чыгууга жөндөмдүү (КК-20);
* изилдөөнүн темасы боюнча корутунду чыгарууга, жалпылоого, аткарылган изилдөөнүн жыйынтыктары боюнча отчетторду, басылмаларды даярдоого жөндөмдүү (КК-21);

***профилактикалык ишмердүүлүгүндө:***

* укук бузууларга жол берүү себептерин жана шарттарын эксперттик практиканын анализинин жана жалпылаштыруусунун негизинде көрсөтүүгө, аларды четтетүүгө багытталган сунуштарды иштеп чыгууга жөндөмдүү (КК-22);

Адистештирүү 5 аталыштан кем эмес санда кошумча атайын кесиптик компетенциялар менен аныкталат жана ЖОЖ тарабынан өз алдынча бекитилет.

Кошумча кесиптик компетенциялардын тизмеси квалификациялардын улуттук алкактарынын, тармактык/сектордук алкактардын жана кесиптик стандарттардын (бар болсо) негизинде аныкталат

**5.2. Адистик боюнча НББПнын түзүмүнө талаптар.**

Адистик боюнча НББПнын структурасы төмөнкү блоктордон турат:

1-блок «Дисциплиналар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

|  |  |  |
| --- | --- | --- |
| **Адистик боюнча НББПнын түзүмү** | | **Адистик боюнча НББПнын жана анын блокторунун кредиттердеги көлөмү** |
| 1-блок | I. Гуманитардык, социалдык жана экономикалык цикл  II. Математикалык жана табигый илим цикли  III. Кесиптик цикл | 185-260  18-34  10-14  157-212 |
| 2-блок | Практика | 25-90 |
| 3-блок | Мамлекеттик жыйынтыктоочу аттестация | 10-25 |
| **Адистик боюнча НББПнын көлөмү** | | **300** |

Адистик боюнча НББПны ЖОЖ мамлекеттик билим берүү стандартынын талаптарына ылайык иштеп чыгат жана квалификациялардын улуттук алкагына жараша окутуунун натыйжаларына жетишүүгө жоопкерчилик алат.

Адистик боюнча НББПнын ар бир блогуна тиешелүү болгон дисциплиналардын (модулдардын) жана алардын эмгек сыйымдуулугунун топтомун, блокко бекитилген көлөмдө, квалификациялардын улуттук алкагы тарабынан каралган окутуунун натыйжаларынын жыйындысы түрүндө аны өздөштүрүүнүн натыйжаларына болгон талаптарды эске алуу менен ЖОЖ жеке аныктайт.

**5.2.1. Адистик боюнча НББП төмөнкүлөрдү ишке ашырууну камсыз кылууга тийиш:**

* тизмеси жана эмгек сыйымдуулугу Кыргыз Республикасынын билим берүү жана илим чөйрөсүндөгү ыйгарым укуктуу мамлекеттик органы тарабынан аныкталган гуманитардык, социалдык жана экономикалык циклдин милдеттүү дисциплиналары. Көрсөтүлгөн дисциплиналарды ишке ашыруунун мазмуну жана тартиби тиешелүү адистик боюнча ЖКББнын мамлекеттик билим берүү стандарты менен белгиленет;
* өздөштүрүү үчүн милдеттүү болгон, бирок кредитке которулбаган жана адистиги боюнча НББПнын көлөмүнө кирбеген, кеминде 360 сааттык көлөмдөгү дене тарбия жана спорт дисциплиналары.

5.2.2. «Практика» 2-блогу окутуу практикасын (тааныштыруу, технологиялык, илимий-изилдөө иштери) жана өндүрүштүк (долбоорлоо, эксплуатациялык, педагогикалык, илимий-изилдөө иштери) практикасын камтыйт.

ЖОЖ практиканын бир же бир нече тибин тандап алууга укуктуу, ошондой эле белгиленген кредиттердин чегинде практиканын кошумча түрүн түзө алат.

Практика кесиптик багыттагы милдеттерин аткаруудагы практикалык көндүмдөргө ээ болуу жана өркүндөтүү, алган билимдерди, билгичтиктерди жана көндүмдөрдү тереңдетүү жана бекемдөө максатында уюштурулат жана өткөрүлөт.

Студенттик практиканы уюштуруунун жана өткөрүүнүн негизги жерлери мамлекеттик органдар, мамлекеттик эксперттик кызмат, укук коргоо органдары, жеке эксперттик уюмдар ж.б. болуп эсептелет.

5.2.3. 3-блок «Мамлекеттик аттестация» мамлекеттик экзамендерди тапшырууга даярдыкты жана тапшырууну, жыйынтыктоочу квалификациялык ишти аткарууну жана коргоону камтыйт (эгерде ЖОЖ жыйынтыктоочу мамлекеттик аттестацияга акыркы квалификациялык ишти киргизсе).

5.2.4. Адистик боюнча НББПнын алкагында милдеттүү жана элективдик бөлүмдөр каралган.

Адистик боюнча НББПнын милдеттүү бөлүгү улуттук квалификация алкагынын деңгээлин эске алуу менен жалпы илимий, универсалдуу, социалдык-инсандык, жалпы маданий жана кесиптик компетенциялардын калыптанышын камсыз кылган дисциплиналарды жана практиканы камтыйт.

Мамлекеттик аттестациянын көлөмүн кошпогондо, милдеттүү бөлүктүн көлөмү адистик боюнча НББПнын жалпы көлөмүнүн 50 пайызынан ашпоого тийиш.

Адистик боюнча НББПнын элективдик бөлүгүндө студенттер тийиштүү адистик боюнча дисциплиналарды тандай алышат, ошондой эле башка адистиктердин НББПдан дисциплиналарды тандоого уруксат берилет.

5.2.5. ЖОЖ ден соолугу боюнча мүмкүнчүлүгү чектелген адамдарга (алардын арызы боюнча) бакалаврды даярдоонун НББПсы боюнча алардын психофизикалык өнүгүшүнүн өзгөчөлүгүн эске алып, зарыл учурда бул адамдарга карата өнүгүүсүндөгү кемтиктерди оңдоону жана социалдык адаптацияны камсыздоо менен НББПдан башка саламаттыгынын абалы боюнча окууга каршы болбогондой, жеке мүмкүнчүлүктөрдү түзүп берүүсү зарыл.

**5.3. Адистик боюнча НББПны ишке ашыруунун шарттарына карата талаптар.**

**5.3.1. Окуу процессин кадрдык камсыз кылуу.**

Адистерди даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар педагогикалык кадрлар менен камсыз кылынышы керек.

Кесиптик циклдин окутуучулары кесиптик чөйрөсүнө ылайык илимдин кандидаты, доктору даражага жана (же) иш тажрыйбасына ээ болуусу керек.

Илимий даражасы жана (же) илимий наамы бар окутуучулардын жалпы санынын 10 пайызына чейинкилери тиешелүү берилген багытта жетекчи кызматтарында же жетектөөчү адистиктерде 5 жылдан кем эмес практикалык тажрыйбасы барлар алмаштыра алат.

Билим берүү программасынын (адис) ар бир цикли боюнча окутуучулардын жалпы санынын 40% окумуштуу даражасы же наамы бар окутуучулар түзүшү керек.

Кесиптик циклдин окутуучулары окутулуп жаткан дисциплинасынын профилине ылайык жогорку кесиптик билимге (адис, магистр) ээ болууга тийиш. Профилдик уюмдардын, ишканалардын жана мекемелердин иштеп жаткан жетекчилеринин жана кызматкерлеринин катарынан адамдар окутуучу катары билим берүү процессине тартылышы мүмкүн.

Окутуучулардын жалпы санынан штаттык окутуучулардын үлүшү – 60%дан кем эмес.

**5.3.2. Окуу процессин окуу-усулдук жана маалыматтык камсыз кылуу.**

Адистерди даярдоонун НББПсын ишке ашыруу ар бир студенттин окуу китептери жана окуу куралдары менен камсыздоонун негизинде бир окуучуга 0,5 нускадан кем болбогон НББПнын дисциплиналарынын толук тизмесине ылайык түзүлгөн маалымат базаларына жана китепкана фонддоруна жеткиликтүүлүгүн камсыз кылышы керек.

Жогорку курстун студенттери үчүн ата мекендик жана чет өлкөлүк ЖОЖдор, ишканалар жана уюмдар менен тез маалымат алмашуу мүмкүнчүлүгү болушу керек.

ЖОЖдун билим берүү программасы лабораториялык практикумдарды жана практикалык сабактарды камтышы керек (калыптанып жаткан компетенцияларды эске алуу менен аныкталат).

Негизги билим берүү программасы негизги окуу программасынын бардык окуу курстары, дисциплиналары (модулдары) үчүн окуу-методикалык документтер жана материалдар менен камсыз болушу керек. Бул академиялык дисциплиналардын (модулдардын) ар биринин мазмуну Интернетте же билим берүү мекемесинин локалдык тармагында көрсөтүлүүгө тийиш.

Электрондук китепкана системасы Интернетке кирүү мүмкүнчүлүгү бар каалаган жерден ар бир окуучуга жекече кирүү мүмкүнчүлүгүн камсыздашы керек.

Ата мекендик жана чет өлкөлүк ЖОЖдор жана уюмдар менен ыкчам маалымат алмашуу Кыргыз Республикасынын интеллектуалдык менчик жөнүндө мыйзамдарынын жана интеллектуалдык менчик жаатындагы Кыргыз Республикасынын эл аралык келишимдеринин талаптарын сактоо менен ишке ашырылышы керек. Окуп жаткандарга заманбап кесиптик маалымат базаларына, маалыматтык маалымдамаларга жана издөө системаларына кирүү мүмкүнчүлүгү берилиши керек.

**5.3.3.Окуу процессин материалдык-техникалык камсыздоо.**

ЖОЖ жалпы билим берүү программасын иш жүзүнө ашырууда адистерди даярдоо үчүн ЖОЖдун окуу планында каралган лабораториялык, практикалык, дисциплинардык жана дисциплиналар аралык даярдыктардын бардык түрлөрүн жана студенттердин илимий-изилдөө иштерин жүргүзүүнү камсыз кылуучу, колдонуудагы санитардык жана өрткө каршы эрежелер менен ченемдерге ылайык келген материалдык-техникалык базасы, ошондой эле криминалистикалык жана атайын техникасы болушу керек.

Адисти даярдоо НББПсын ишке ашыруу үчүн эң кеминде зарыл болгон материалдык-техникалык камсыздоонун тизмеси:

а) криминалистика боюнча сабактарды өткөрүү үчүн жабдылган, адистештирилген кабинет;

б) криминалистикалык полигон.

Лабораториялар:

– трасологиялык изилдөө;

– документтерди криминалистикалык изилдөө.

в) китепкананын негизги фонддорун электрондук түргө которуунун техникалык мүмкүнчүлүктөрү жана аларды сактоо жана колдонуу үчүн зарыл шарттары бар адистештирилген китепканалар.

г) спорт залы;

д) бирдиктүү локалдык тармакка кошулган зарыл болгон сандагы компьютерлери бар компьютер класстар;

е) ашкана, медициналык пункт.

**5.3.4.Бүтүрүүчүлөрдү даярдоонун сапатын баалоо.**

Жогорку окуу жайы адисти даярдоонун сапатын камсыз кылууга төмөнкүдөй жол менен кепилдик берет:

* жумуш берүүчүлөрдүн өкүлдөрүн тартуу менен бүтүрүүчүлөрдү даярдоонун сапатын камсыздоо стратегиясын иштеп чыгуу
* билим берүү программасын мезгил-мезгили менен рецензиялап, мониторинг өткөрүп туруу;
* окуп жаткандардын билим деңгээлин, билгендерин, бүтүрүүчүлөрдүн компетенцияларын объективдүү баалоо процедураларын иштеп чыгуу;
* окутуучулар курамынын компетенттүүлүгүн камсыздоо;
* иш берүүчүлөрдүн өкүлдөрүнүн катышуусунда белгиленген убакыттарда башка билим берүү мекемелери менен макулдашылган критерийлер боюнча салыштыруу түрүндө текшерүүлөрдү өткөрүү.

Адисти даярдоонун НББПсын өздөштүрүүнүн сапатын баалоо өзүнө жетишүүнүн кезектеги контролун, окуп жаткандарды аралык аттестациялоону жана бүтүрүүчүлөрдү жыйынтыктоочу мамлекеттик аттестациялоону камтыйт.

Ар бир дисциплина боюнча окуп жаткандардын жетишүүсүн күндөгү контролдоо жана аралыктагы аттестациялоонун конкреттүү формалары менен процедуралары ЖОЖ тарабынан өз алдынча иштелип чыгат жана окутуунун биринчи айынын ичинде окуп жаткандарга маалымдалат.

Окуп жаткандарды аттестациялоо үчүн алар ээ болгон компетенциясынын деңгээли менен билгенин, билимин баалоого мүмкүн болгон өз алдынча жетишкендиктерине дал келгендей мезгил-мезгили менен жалпы билим берүү программасына жооп бергидей (жетишүүнү кезектеги текшерүү жана аралык аттестациялоо) типтүү тапшырмалар, текшерүү иштери, тесттер жана текшерүүнүн башка формалары менен методдору каражаттарынын фондусу түзүлөт. Баалоо каражаттарынын фондусун ЖОЖ иштеп чыгат жана бекитет.

Баалоо каражаттар фонду ушул адистик боюнча ЖКББ МББСнын талаптарын толук жана адекваттуу чагылдырууга тийиш, адисти даярдоонун НББПнын максаттарына, милдеттерине жана анын окуу планына дал келиши керек. Алар ушул талаптарга ылайык бүтүрүүчүлөр ээ болгон жалпы маданий жана кесиптик компетенциялардын сапатын баалоону камсыз кылууга багытталган.

ЖОЖ окуп жаткандарды учурдагы жетишкендиктерин жана аралыктагы аттестациялоосун алардын келечектеги кесиптик ишмердүүлүгүнүн программаларына максималдуу жакындатуу үчүн шарттарды түзүп берүүсү керек. Ал үчүн конкреттүү дисциплиналар боюнча окутуучулардан башка, тышкы эксперт катары жумуш берүүчүлөр (кызыкдар уюмдардын өкүлдөрү), башка чектеш дисциплиналарды окуткан окутуучулар активдүү тартылышы керек.

Окуп жаткандарга жалпы окуу процессинин сапаты менен уюштурулушуна, мазмунуна андан тышкары айрым окутуучуларды баалаганга толугу менен мүмкүнчүлүк берилиши керек.

Жыйынтыктоочу мамлекеттик аттестация мамлекеттик экзамендерди тапшырууга даярдыкты жана тапшырууну, жыйынтыктоочу квалификациялык ишти аткарууну жана коргоону камтыйт (эгерде ЖОЖ жыйынтыктоочу мамлекеттик аттестацияга квалификациялык ишти киргизсе).

Адистин жыйынтыктоочу квалификациялык ишинин мазмунуна, көлөмүнө, жана түзүлүшүнө болгон талап, ошондой эле мамлекеттик экзаменге болгон талаптар жогорку окуу жайы тарабынан аныкталат.

**ТҮЗҮҮЧҮЛӨР**:

Ушул **530002 Соттук экспертиза** адистиги боюнча түзүлгөн жогорку кесиптик билим берүүсүнүн Мамлекеттик билим берүү стандартын КР Билим берүү жана илим министирлигинин базалык ЖОЖ катары Кыргыз мамлекеттик юридикалык университетинин (КГЮА) юриспруденция жаатындагы жогорку кесиптик билим берүү боюнча Окуу-усулдук бирикмеси иштеп чыкты.

ОУБдун төрайымы ю.и.д., доцент \_\_\_\_\_\_\_\_\_\_\_\_\_\_\_\_\_\_ Дмитриенко И.А.

1. Рысмендеев Б.Д. - ю.и.д., КГЮАнын конституциялык жана муниципалдык укук кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Жоомартов К.С. – Кыргыз Республикасынын Жогорку   
   Сотунун судьясы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Сманалиев К.М. - КР Юстиция министринин   
   орун басары \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Шаршеналиев А.Ш. – ю.и.д., КГЮАнын жазык укугу жана прокурордук   
   көзөмөл кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Ким О.Д. – ю.и.д., КГЮАнын криминалистика жана соттук экспертизалар   
   кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Кочкарова Э.А. – ю.и.д., КГЮАнын администрациялык, каржы жана маалымат   
   укугу кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Фараджиев М.А. – КГЮАнын криминалистика жана соттук экспертизалар   
   кафедрасынын ага окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Касымов Т.Ж. – ю.и.к., КГЮАнын криминалистика жана соттук   
   экспертизалар кафедрасынын доценти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. Самудинов У.М. – ю.и.д., КГЮАнын ишкердик жана эмгек укугу   
   кафедрасынын доценти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. Жакыбакунов Э.Т. – ю.и.к., доцент, КГЮАнын заведующий кафедрой предпринимательского и трудового права КГЮА ишкердик жана эмгек укугу кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Жаныбек кызы Венера – Бишкек ш. 1-Май райондук   
    сотунун судьясы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. Акимбаева Г. О. - Бишкек ш. Свердлов районунун   
    прокурору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. Токтогулов А.Т. – ю.и.д., доцент, КР УИАнын Философия жана саясий-укуктук изилдөөлөр институту \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
14. Ногойбаева Э.К. – ю.и.к., доцент, БААУнун «Эл аралык укук»   
    программасынын жетекчиси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. Сулайманова Н.Н. – ю.и.д., профессор, Б. Ельцин атындагы КРСУнун жазык укугу жана криминология кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. Маматазизова Н.К. – ю.и.д., доцент, ИИМ Академиясынын   
    администрациялык укук жана администрациялык   
    ишмердүүлүк кафедрасынын начальниги \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
17. Джоробекова А.М. – ю.и.д., профессор, ИИМ Академиясынын илим боюнча начальнигинин орун басары \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
18. Бузурманкулов Б. – ю.и.к., доцент, Ж. Баласагын атындагы КУУнун юридикалык факультетинин деканы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
19. Кулдышева Г.К. – ю.и.д., доцент , ОшМУнун юридикалык   
    факультетинин деканы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
20. Кольсариева Н.Ш. – ю.и.к., доцент, ОшМЮИнин мамлекеттик жана укуктун теориясы жана тарыхы кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
21. Жусупбаев К.К. – ОшМЮИнин администрациялык жана бажы укугу кафедрасынын ага окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_